Bergama

Bergama () – miestas Turkijoje, vakarų Anatolijoje, Izmiro provincijoje, 80 km į šiaurę nuo Izmiro. Keliai į Izmirą, Čanakalę, Akchisarą. Medvilnės, odos pramonė. Turizmas. Apylinkėse auginami vilnamedžiai, tabakas, vynmedžiai. Veikia archeologijos muziejus.

 Istorija 
Miestas įsikūręs senovinio Pergamo miesto, priklausiusio luviams, vėliau graikams, romėnams, vietoje. Dabartinis miestas stovi romėnų miesto vietoje, o graikų laikų akropolis likęs į šiaurės rytus kitapus Bergamos upės.

Dabartinis miestas susiformavo nuo 1337 m., kai jį užvaldė Osmanai. Iki XX a. pr. čia gyveno turkai, graikai, armėnai ir žydai. 1919–1922 m. užimtas Graikijos kariuomenės, atsitraukiant sudegintas.

 Šaltiniai 

Kategorija:Turkijos miestai